Okruzi u Švedskoj
Kraljevina Švedska je administrativno podijeljena na 21 okrug (šve. län). Svaki okrug se zatim dijeli na nekoliko općina unutar kojih se Švedskom može upravljati na lokalnom nivou. Svaki okrug ima upravni odbor - državno tijelo koje osigurava da vladine i odluke švedskog parlamenta (šve. Riksdag) postanu punosnažne. Okružni upravni odbor osigurava da se općine, tvrtke i stanovnici okruga pridržavaju određenih zakona i propisa u područjima kao što su: okoliš, životinje, poljoprivreda, lov, ribolov, stanovanje, sigurnost i ravnopravnost spolova. Predsjednik okružnog upravnog odbora je guverner kojeg je imenovala švedska vlada. Nova podjela na okruge ustanovljena je 1634. godine. Prvobitno je bila podjela na pokrajine (šve. landskap).